QAnon

QAnon je súhrnné označenie radu konšpiračných tvrdení online používateľa s používateľským menom Q, Qanon a ďalšími, uverejnených v niekoľkých obrázkových a diskusných skupinách ako 4chan, 8chan, Discord, Reddit a iných, ktoré postupne získali pozornosť médií. Hoci mnohé z týchto tvrdení sa ukázali ako nepravdivé, situácia dospela až do fázy získavania nasledovateľov akéhosi ideologického pseudohnutia. Došlo aj k niekoľkým incidentom uskutočnených ľuďmi motivovanými QAnonom vrátane prenasledovania a teroristického činu. QAnon bol označený FBI v máji 2019 za zdroj domáceho extrémizmu (terorizmu) v USA. 
Používateľ (alebo viac používateľov) skrývajúci sa za menom "Q" je zatiaľ neznámy, dá sa však predpokladať, že je občanom USA. Vo svojich online príspevkoch o sebe tvrdí, že má prístup k tajným informáciám z najvyšších kruhov administratívy prezidenta Donalda Trumpa a jeho politických oponentov. Jedno z používateľských mien, ktoré Q v diskusiách použil, je „Q Clearens Patriot“ (vlastenec s previerkou Q), ktoré označuje osobu s typom previerky s preverením kvantifikujúcim na prístup k informáciám o jadrových zbraniach USA. Prvý príspevok „Q Clearens Patriot“ publikoval koncom októbra 2017 na internetovom fóre 4chan. Anon má viacero významov a je zároveň začiatkom anglického slova Anonymous. V roku 2018 monitory sociálnych médií identifikovali takmer 30 miliónov použití slova QAnon na Twitteri, YouTube a ďalších blogoch a fórach ako Reddit a 4chan. 
6. septembra 2020 Facebook oznámil, že už vymazáva všetky účty a skupiny súvisiace s QAnon. (Po tom, čo už v auguste zablokovali viac ako 1 500 QAnon stránok a skupín. ) Facebook uviedol, že odstraňuje „všetky stránky a skupiny na Facebooku a účty na Instagrame reprezentujúce QAnon, aj keď neobsahujú násilný obsah". Podľa AFP odstraňovanie QAnon účtov na Facebooku súviselo s blížiacimi sa prezidentskými voľbami, ktoré sa v USA uskutočnili 3. novembra 2020.
Začiatkom januára 2021 americký Kongres potvrdil víťazstvo Bidena vo voľbách. Pri útoku Trumpových a Qanonových prívržencov na Kapitol zomreli štyria ľudia. 
Ďalší obsah.
Kabala pedofilov uctievajúcich satana, ktorí riadia globálnu sieť obchodovania s deťmi, je sprisahanie proti prezidentovi Trumpovi, ktorý s nimi bojuje. Príde však „deň zúčtovania“, keď budú hromadne pozatýkaní členovia kabaly (novinári, politici) a republikáni zvíťazia vo voľbách (v roku 2018). Nasledovníci QAnonu veria týmto tvrdeniam:
Dosah.
Stúpenci QAnon (tiež zvaní „followers of Q“ –"nasledovatelia Q)" veria, že vďaka informáciám a indíciám Q dôjde k Veľkému prebudeniu ("Great Awakening") – veľkému oživeniu kresťanstva, ktoré údajne v súdobých Spojených štátoch upadá. Títo prívrženci sú z veľkej väčšiny kresťania a takmer bez výnimky súčasne priaznivci Trumpa.
Od 29. augusta do 1. septembra 2020 prebiehal online prieskum spoločnosti "Civiqs", ktorého sa zúčastnilo 1 368 respondentov. Štatistická chyba prieskumu bola ± 2,7 %. Podľa výsledkov 33 % republikánov verí, že teória je z väčšiny pravdivá, 23 % jej verí čiastočne a 13 % jej neverí. Demokratov jej neverí 72 %. O teórii nepočulo 14 % Američanov, v júli 2019 ich bolo 35 %.
Reakcie.
15. júna 2018 bol "Matthew Phillip Wright" uväznený pre terorizmus a ďalšie obvinenia, pretože naviedol obrnené nákladné vozidlo vyzbrojené poloautomatickou zbraňou Colt AR-15 a krátkou zbraňou na priehradu Hoover Dam a blokoval tam premávku na 90 minút. Uviedol, že bol na misii QAnon, keď požadoval, aby ministerstvo spravodlivosti zverejnilo správu o správaní agentov FBI počas vyšetrovania použitia súkromného e-mailového servera Clintonovou. Odvtedy do októbra 2020 pribudli ešte ďalšie únosy a jedna vražda súvisiace priamo s QAnonom.
V roku 2019 FBI vyhodnotila QAnon a Pizzagate ako potenciálnu hrozbu domáceho extrémizmu (terorizmu). 
Trump posilňoval význam QAnon správ, keď ich do augusta 2020 najmenej 216-krát retweetol (opätovne zdieľal cez Twitter) alebo tým, že 129 odkazoval (spomenul) vo svojich tweetoch Twitter účty ľudí spojených s QAnon, niekedy dokonca viackrát za deň. Keď sa 19. augusta 2020 Trumpa na tlačovej konferencii opýtali na QAnona, odpovedal: „O tomto hnutí toho veľa neviem, okrem toho, že chápem, že ma majú veľmi radi. Čo si cením. Ale o tomto hnutí toho veľa neviem.“ Inde zase prívržencov QAnona označil za „ľudí, ktorí milujú našu krajinu“. Keď sa reportér pýtal Trumpa, či by mohol podporiť teóriu, ktorá hovorí, že Trump „tajne zachraňuje svet pred týmto satanským kultom pedofilov a kanibalov“, odpovedal: „No, to som ešte nepočul, ale mala by to byť zlá vec alebo dobrá vec?“